চলচ্চিত্রের ১০ তারকার প্রকৃত নাম - Barnomalanews.com /* */
চলচ্চিত্রের ১০ তারকার প্রকৃত নাম
তারিখ: ২০১৫-০৬-০৩ ০২:১০:১৩ | ২৯৭ বার পঠিত
বাংলা চলচ্চিত্রের নায়ক-নায়িকাদের আমরা যে নামে চিনি তাদের অধিকাংশের পরিবর্তিত নামেই তারা পরিচিত। নামের এ পরিবর্তন নির্মাতারাই করেছেন। তাই এ অভিনয় শিল্পীদের প্রকৃত নাম সাধারণ মানুষের অজানা। নাম পরিবর্তনের এ প্রচলন বাংলা চলচ্চিত্রের শুরু থেকে হয়ে আসছে। সেই ধারাবাহিকতায় এখনো ঢাকাই চলচ্চিত্রে নায়ক-নায়িকাদের নতুন নাম দেয়া হচ্ছে। তবে নামের এ পরির্বতন বিভিন্ন কারণে হয়ে থাকে বলে জানা যায়।
শিল্পীদের নাম পরিবর্তন করার তালিকায় রয়েছেন গুণী নির্মাতা এহতেশাম। তার আবিষ্কার করা নায়িকাদের নামের শুরুতে ‘শাব’ শব্দটি যুক্ত করতেন। এরই ধারাবাহিকতায় শাবানা, শাবনূরদের নাম তিনি রেখেছেন। এটাকে অনেকে বলছেন তার স্টাইল। তবে কেন শিল্পীদের নাম পরিবর্তন করা হয়? এমন প্রশ্নের উত্তরে নির্মাতা সোহানুর রহমান সোহান বলেন, ‘একজন সিনেমার তারকার নাম যেন সিনেমাটিক হয় তাই নামের পরিবর্তন করা হয়। নামটা যেন দর্শক অনায়াসে পছন্দ করে। এ জন্যই নতুন নাম দেয়া হয়।’ এ নির্মাতাও অনেক শিল্পীর নতুন নাম দিয়েছেন।